ملوان

ملوان
ملوان  ہِک چھوٹا جہاں سندھ وادی دی تہذیب دا ٹھیڑھ ے، جیڑھا گجرات، بھارت دے  سورٹھ ضلع وچ واقع ہے۔ ایہ ٹھیڑھ سندھ وادی دی تہذیب دا ہک لمواں حد ٻناں سمجھیا ویندے، جݙاں جو ݙوجھا ٹھیڑھ دائم آباد ہے، جیڑھا ملوان کنوں وی ٻیا لمے پاسے واقع ہے۔  

دور  
پہلا دور: ڈھلدا ہڑپہ تے بعد ہڑپہ دور۔
ݙوجھا دور: تاریخی کھݙے تے عارضی رہائش۔  

کھدائی
ایف آر آلچین تے جے پی جوشی (آثار قدیمہ سروے آف انڈیا) ایں ٹھیڑھ کوں 1967ء وچ دریافت کیتا۔ اوں وقت تک ایہ ٹھیڑھ کافی حد تک تباہ تھی چُکا ہئی تے قدیم رہائش دا وݙا حصہ پہلے ہی ونڄیج ڳیا ہا۔  
کھدائی دا کم 1967–68ء وچ آثار قدیمہ سروے آف انڈیا دے ذریعے شروع کیتا ڳیا تے بعد وچ 1970 وچ جے پی جوشی، اُنہاں دے ساتھیاں تے سائرس گزدر (کیمبرج یونیورسٹی) وی ایں کم وچ شامل تھئے۔  
لبھتاں
کئی تانبے تے کانسی دیاں شئیں ملیاں، جنہاں وچوں ہِک چوڑی تے ہِک مچھی پکڑݨ دی کنڈی خاص اہمیت رکھیندے ہن۔ اتھوں بھیݙ، ٻکری، ڳاں، کُتّا، گھوڑا، سور، بارہ سنگا تے مچھی دیاں ہݙیاں ملیاں ہن۔
مٹی دیاں شئیں: کُنبھٹ والے ݙاند، گول یا ڈبل روٹی جیہاں مٹی دیاں ٹکیاں، تے کارنیلین دے موتی وی ملئے ہن۔ نقش والے مٹی دے برتن وی ملئے ہن۔